b"\n_START_ARTICLE_\nFred Vargas\n_START_SECTION_\nVida personal\n_START_PARAGRAPH_\nFred Vargas \xc3\xa9s filla de l'escriptor Philippe Audoin. El seu germ\xc3\xa0 \xc3\xa9s l'historiador St\xc3\xa9phane Audoin-Rouzeau i la seva germana bessona la pintora contempor\xc3\xa0nia Jo\xc3\xablle Vargas, coneguda com a Jo Vargas._NEWLINE_Va estudiar al Lyc\xc3\xa9e Moli\xc3\xa8re de Par\xc3\xads i t\xc3\xa9 un doctorat en hist\xc3\xb2ria sobre la pesta a l'edat mitjana. Va treballar al CNRS i \xc3\xa9s especialista en arqueozoologia. Tamb\xc3\xa9 ha treballat en jaciments de recerca arqueol\xc3\xb2gica._NEWLINE_A partir de 2004, Fred Vargas es compromet de manera molt activa en una campanya que reuneix pol\xc3\xadtics i intel\xc2\xb7lectuals d'esquerres i d'extrema esquerra francesa que protesten contra l'extradici\xc3\xb3 de l'activista itali\xc3\xa0 d'extrema esquerra Cesare Battisti, condemnat per quatre morts. S'hi implica durant set anys.\n_START_SECTION_\nCarrera liter\xc3\xa0ria\n_START_PARAGRAPH_\nFred Vargas escriu la seva primera novel\xc2\xb7la polic\xc3\xadaca, Les Jeux de l'amour et de la mort, als anys 80, en paral\xc2\xb7lel a la seva feina en un jaciment arqueol\xc3\xb2gic al departament de Ni\xc3\xa8vre, amb el qual va guanyar el primer premi de novel\xc2\xb7la del festival de Cognac i la seva obra es publica en la col\xc2\xb7lecci\xc3\xb3 Le Masque._NEWLINE_Despr\xc3\xa9s, publica amb un ritme regular una quinzena de novel\xc2\xb7les, algunes novel\xc2\xb7les breus i dos c\xc3\xb2mics en col\xc2\xb7laboraci\xc3\xb3 amb Edmond Baudoin._NEWLINE_Converteix el seu germ\xc3\xa0 St\xc3\xa9phane Audoin-Rouzeau en el personatge d'una de les seves novel\xc2\xb7les._NEWLINE_Des que Le Figaro publica la llista dels deu novel\xc2\xb7listes m\xc3\xa9s venuts (incloent-hi totes les edicions) en un any, Fred Vargas hi apareix de manera regular."